stanford-oval/wikipedia huggingface dataset:
NRP Espadarte (1934)
Valmistus

Alus tilattiin Vickersiltä Barrow'sta, missä köli laskettiin 9. maaliskuuta 1933. Alus laskettiin vesille 30. toukokuuta 1934 ja otettiin palvelukseen 1935.
Palvelus

Alus poistettiin palveluksesta 1950-luvulla.
Löfbergs Arena

| Löfbergs Arena |
| --- | --- |
 Löfbergs Arena
Rakennuksen tiedot
Sijainti:  Norra Infarten 78 651 08 Karlstad
Koordinaatit:  59°24′27″N, 13°30′03″E
Avattu:  15. syyskuuta 2001
Omistaja:  Färjestads BK
Hoitaja:  Färjestads BK
Arkkitehti:  Ulf Bergfjord, Bergfjord & Ivarsson Arkiteter Karlstad
Käyttäjät
 Färjestads BK (SHL) 
Katsojakapasiteetti
 8 250 (jääkiekko) 9 600 (konsertit) 
Lisää rakennusartikkeleitaArkkitehtuurin teemasivulla
Löfbergs Arena, vuoteen 2013 Löfbergs Lila Arena (LLA), on vuonna 2001 valmistunut areena Karlstadissa Ruotsissa. Areenaa käytetään pääasiassa jääkiekko-otteluissa, mutta siellä on myös mahdollista pitää konsertteja. Areenan kapasiteetti on jääkiekko-otteluissa 8 250 katsojaa ja konserteissa 9 600. Areena toimii Färjestads BK:n kotihallina ja korvasi Färjestadin jäähallin joukkueen kotihallina.
Kahvipaahtimon hallin nimi muutettiin, kun yrityksen nimestä jätettiin pois "Lila". Areenalla ovat esiintyneet muun muassa Roxette, Elton John, Bryan Adams, Dolly Parton, Rod Stewart, Motörhead ja Judas Priest.
Aiheesta muualla

Wikimedia Commonsissa on kuvia tai muita tiedostoja aiheesta .
Löfbergs Lila Arenan sivusto
Hockeyarenas.net (Arkistoitu – Internet Archive)
NRP Golfinho (1917)

| NRP Golfinho |
| --- | --- |
 NRP Golfinhon torni 1918

Aluksen vaiheet
Rakentaja:  La Spezia
Kölinlasku:  1915
Laskettu vesille:  1917
Poistui palveluskäytöstä:  1934
Tekniset tiedot
Uppouma:  260 t (pinnalla) 389 t (sukellus)
Pituus:  45,0 m
Leveys:  4,2 m
Syväys:  3,1 m
Koneteho:  2-akselinen, 2 × 6-sylinteristä Fiat-dieselmoottoria 550 bhp 2 × sähkömoottoria 400 shp
Nopeus:  14,2 solmua
Miehistöä:  21
Aseistus
Aseistus:  2 × 457 mm torpedoputkea
NRP Golfinho oli Portugalin laivaston vuonna 1917 vesillelaskettu Foca-luokan sukellusvene.
Valmistus

Alus tilattiin La Speziasta, missä köli laskettiin 1915. Alus laskettiin vesille 1917.
Palvelus

Alus poistettiin laivastoluettelosta vuonna 1934.
Mamoudzou

| Mamoudzou |
| --- | --- |
 Näkymä Mamoudzoun satamaan
 vaakuna
 Sijainti Mayottella.
Valtio:  Ranska
Pinta-ala:  
 – Kokonaispinta-ala:  41,94 km²
Väkiluku (2017):  71 437
 
 villedemamoudzou.fr 
Infobox OKVirheellinen NIMI-arvo: 
Merinäkymä Mamoudzoussa.
Mamoudzou on Ranskan merentakaisen paikallishallintoalueen Mayotten pääkaupunki ja sen väkirikkain kunta. Se sijaitsee Mayotten pääsaarella Grande-Terrellä. Vuonna 2017 Mamoudzoun kunnassa asui 71 400 ihmistä. Pinta-alaltaan se on 41,94 neliökilometrin suuruinen, ja asukastiheys on 1 088 as./km².
Mamoudzoun kunta (commune) koostuu keskustaajama Mamoudzoun lisäksi kuudesta kylästä (village), Kawénista, Matsapéréstä, Passamaintista, Vahibéstä, Tsoundzou 1:stä ja Tsoundzou 2:sta. Keskustaajamassa asuu noin 6000 asukasta, Kawenissa 17000 ja Matsapéréssä 16000.  Kunta on jaettu myös kolmeen kantoniin, jotka kantavat nimiä Mamoudzou I, Mamoudzou II ja Mamoudzou III.
Mamoudzou on toiminut Mayotten pääkaupunkina vuodesta 1977 lähtien. Sitä ennen paikallishallintoalueen pääkaupunkina oli Dzaoudzi.
Aiheesta muualla

Kuvia tai muita tiedostoja aiheesta Mamoudzou Wikimedia Commonsissa
Kaupungin kotisivut (ranskaksi)
Marville

| Marville |
| --- | --- |
 Saint-Nicolasin kirkon ympäristö
 vaakuna
 Marville
 Koordinaatit: 49°27′10″N, 5°27′24″E 
Valtio:  Ranska
Alue:  Grand Est
Departementti:  Meuse
Arrondissementti:  Verdun
Pinta-ala:  
 – Kokonaispinta-ala:  19,6 km²
Väkiluku (2019):  517 
 – Väestötiheys:  26 as./km²
Kunnan numero:  55324
 
 Kunnan kotisivut 
Infobox OKVirheellinen NIMI-arvo: 
Marville on kunta Pohjois-Ranskassa Meusen departementissa Grand Estin alueella. Se sijaitsee Othainjoen varrella, noin 39 kilometriä Verdunin kaupungista pohjoiseen.
Marville on renessanssiajan ja 1700-luvun arkkitehtoninen kokonaisuus. Se kuului sekä Barin että Luxemburgin herttuakuntaan, jonka toiseksi tärkein kaupunki se oli 1500-luvulla. Marvilleen asettui aatelisia, varakkaita kauppiaita ja suuria uskonnollisia yhteisöjä. Parhaat arkkitehdit ja lahjakkaat kivenhakkaajat rakensivat ylellisiä asuntoja, joista monet ovat edelleen olemassa. Saint-Nicolasin goottilainen kirkko on peräisin 1200-luvulta. Se on listattu historialliseksi muistomerkiksi vuonna 1920.
Marville-Montmédyn lentoasema on rakennettu vuonna 1953 Naton lentotukikohdaksi. Sitä pitivät tukikohtanaan Kanadan kuninkaalliset ilmavoimat. Vuonna 1966 kenraali De Gaulle ilmoitti Ranskan vetäytyvänsä integroidusta NATO-komennosta, muutti laivue tukikohtansa Länsi-Saksaan Lahrin lentoasemalle vuonna 1967.
Kaupungin renessanssitaloja
Saint-Nicolasin kirkko
Marville-Montmédyn lentoasema
Aiheesta muualla

Kuvia tai muita tiedostoja aiheesta Marville Wikimedia Commonsissa
Naselli

Finnairin Airbus A321 -matkustajakoneen paapuurin puoleinen moottorinaselli.
Naselli on ilma-aluksen rungosta ja siivistä erillinen osa, johon voidaan asentaa esimerkiksi moottoreita, polttoainesäiliöitä tai muita varusteita. Nasellilla on useita tehtäviä: se suojaa sen sisälle asennettuja osia ja vähentää niistä aiheutuvaa aerodynaamista vastusta. Naselli-nimitystä on käytetty myös joidenkin ilma-alusten, kuten ilmalaivojen ja joidenkin epätyypillisten lentokoneiden matkustamoista ja ohjaamoista.
Moottorinasellit voivat ohjata voimalaitteelle tulevaa ilmavirtaa ja vähentää moottorimelua. Naselleihin voidaan myös asentaa suihkujarru, jota voidaan käyttää lentokoneen hidastamiseen ja ohjaamiseen laskeutumisen yhteydessä.
Nasellin etymologinen alkuperä on muinaisranskan pientä venettä tarkoittavassa nacele-sanassa, joka tulee vulgaarilatinan naucella ja myöhäisantiikin latinan navicella sanoista, jotka tarkoittivat ”pientä laivaa”.
Naselliksi kutsutaan myös tuulivoimalan turbiinin konehuonetta.
Kuvia

Boeing 707 -matkustaja­koneen paapuurin puoleiset moottorinasellit.
Boeing B-52B -pommikoneen moottorinaselli.
Boeing 747-8I -matkustaja­koneen avattu moottori­naselli, sisällä General Electric GEnx -ohivirtaussuihkumoottori.
Aiheesta muualla

Kuvia tai muita tiedostoja aiheesta Naselli Wikimedia Commonsissa
Wikisanakirjassa:  Naselli – sanan synonyymit, käännökset ja sanakirjamääritelmä
Naseby (1655)

| Naseby |
| --- | --- |
 Alus vuonna 1660 HMS Royal Charlesiksi nimettynä.

Aluksen vaiheet
Rakentaja:  Woolwichin telakka
Laskettu vesille:  12. huhtikuuta 1655
Palveluskäyttöön:  1656
Tekniset tiedot
Uppouma:  1 229 bm
Pituus:  39,93 m (köli)
Leveys:  12,8 m
Syväys:  5,49 m
Miehistöä:  500 (1660)
Aseistus
Aseistus:  80 tykkiä (1660)
Naseby oli Englannin laivaston vuonna 1655 vesillelaskettu 60-tykkinen linjalaiva.
Valmistus

Alus tilattiin 3. heinäkuuta 1654 Woolwichin telakalta, jossa rakennustöistä vastasivat Phineas Pett ja Peter Pett. Alus laskettiin vesille 12. huhtikuuta 1655.
Palvelus

Alus otettiin palvelukseen 1656 merikenraalien Robert Blaken ja Edward Montagun lippulaivana päällikkönään Roger Cuttance. Oltuaan vuodet 1657–1658 erillisaluksena ilman lippulaiva statusta se vietti pääosan vuodesta 1658 reservissä. Vuoden lopulla Cuttance palautti aluksen palvelukseen Montagun lippulaivana. Alus oli 1659 Gibraltarinsalmessa ja kuljetti toukokuussa 1560 Kaarle II:n sekä Montagun ja Pepyn Scheveningenistä Englantiin.
Kuningasvallan palauttamisen yhteydessä aluksen nimeksi tuli 23. toukokuuta 1660 HMS Royal Charles. Vuodet 1660-1661 aluksen päällikkönä oli edelleen Cuttance, jolloin se oli Sandwichin jaarlin lippulaivana. Alus osallistui 31. heinäkuuta 1661 Algerin hyökkäykseen. Sen päälliköksi tuli 14. marraskuuta Robert Clerke aluksen jatkaessa palvelustaan Välimerellä Sandwichin jaarlin lippulaivana.
Aluksen päälliköksi tuli 18. maaliskuuta 1662 jälleen Cuttance, joka jäi tehtävästä 20. kesäkuuta. Alus oli 30. marraskuuta 1664  Yorkin herttuan lippulaivana päällikkönään Sir William Penn (kuollut 31. heinäkuuta 1665) ja 3. kesäkuuta 1665 Lowestoftin taistelussa punaisen laivueen keskimmäisessä osastossa. John Harman oli lippukapteenina 26. maaliskuuta – 10. kesäkuuta 1665. Aluksen päällikkönä oli 20. helmikuuta 1666 Sir John Kempthorne, joka viipyi aluksella 9. kesäkuuta saakka. Alus oli Albemarlen lippulaivana punaisen laivueen etuosastossa 1.–4. kesäkuuta neljän päivän taistelussa, jossa aluksen miehistöstä sai surmansa 32 ja haavoittui 55.
John Hubbard vastaanotti 12. kesäkuuta aluksen päällikön tehtävät ja luopui niistä 4. joulukuuta. Alus oli ruhtinas Rupertin ja Albemarlen herttuan lippulaivana. Pyhän Jaakonpäivän taistelussa 25. kesäkuuta alus oli punaisen laivueen keskimmäisessä osastossa. Alus makasi palveluksesta poistettuna Gillinghamin edustalla, kun Alankomaiden laivasto valtasi sen hyökätessään Medwayhin 12. kesäkuuta 1667. Alus kuljetettiin sotasaaliina Rotterdamiin, missä se asetettiin näytteille. Alus romutettiin 1673 Hellvoetsluisissa.
Van Minderhoutin maalaus Lowestoftin taistelusta
Mäeveski järv (Küti)

| Mäeveski järv |
| --- | --- |
Valtiot:  Viro
Maakunnat:  Võrumaa
Kunnat:  Võrun kunta
Koordinaatit:  57°48′22″N, 27°09′43″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Iskna jõen valuma-alue
Järveen tulevat joet:  Iskna jõgi
Laskujoki:  Iskna jõgi 
Järvinumero:  VEE2142720
Mittaustietoja
Pinnankorkeus:  86,1 m  mpy. 
Pituus:  0,2 km  
Leveys:  0,085 km  
Rantaviiva:  0,47 km  
Pinta-ala:  0,9 ha  
Saaria:  ei saaria 
 fiMäeveski järv 
Mäeveski järv on Virossa Võrumaalla Võrun kunnan Noodeskülassa sijaitseva padottu järviallas. Virolaisessa nimistössä veski tarkoittaa vesimyllyä.
Maantietoa

Tekojärvi on 200 metriä pitkä, 85 metriä leveä, ja sen pinta-ala on 0,9 hehtaaria. Se sijaitsee Noodasjärven ja Noodaskülan eteläpuolella ja toisen patolammen Alaveski järven eteläpuolella. Se on muodostunut, kun Iskna jõgi on padottu uomaansa ja sen kohonnut vedenpinta on noussut syvän Kütiorgin laakson rannoille. Järven länsirannalla sijaitsee kaksi taloa, joiden kautta kulkee tie. Järven ympäristö on metsämaata, mutta laakson pohja on järven etelärannasta alkaen suomaata.
Vesistösuhteita

Mäeveski järv kuuluu Iskna jõen valuma-alueeseen, jossa Iskna jõgi on Võhandu jõen sivu-uoma. Järvi on Iskna jõen läpivirtausjärvi, johon ei ole johdettu muita uomia. Kütiorgin laaksossa on suuri pudotus Haanjan ylängöltä alaville seuduille. Iskna jõgi putoaa 5,5 metriä 150 metrin matkalla Alaveski järveen, josta on 7,1 metrin pudotus Noodasjärveen. Iskna jõgi yhtyy Võhandu jõgeen seitsemän kilometrin päässä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Manu

Manu tarkoittaa seuraavia asioita:
ManU, yleisesti käytetty lyhenne jalkapalloseura Manchester United FC:n nimestä
Manu, hindulaisuudessa esiintyvä ihmiskunnan isä ja lainantaja
Manun lait, Manun nimiin asetettu hindulainen lakikokoelma
Manu, miehen etunimi
Manú, luonnonsuojelusalue Perussa
Manú, joki Perussa
Manu, yleisesti käytetty lempinimi Mauno Koivistosta, joka oli Suomen presidentti vuosina 1982–1994.
Karen Manumanaw, noin 10 000 ihmisen puhuma kieli Myanmarissa
Manu, suku- tai taiteilijanimenä:
Elvis Manu (s. 1993), alankomaalainen jalkapalloilija
Talino Manu, oik. Mahomet Emmanuel Yalim (1966–2009), tšadilainen laulaja-lauluntekijä ja kitaristi
Manu, lyhenne maakunnallisesta nuorisovaltuustosta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Manu”, voi hakea sivunnimihaulla, laajalla sivunnimihaulla tai tekstihaulla.
Martti Rousi

Martti Arvo Henrik Rousi (s. 2. marraskuuta 1960 Piikkiö) on suomalainen sellisti, Turun musiikkijuhlien pitkäaikainen taiteellinen johtaja (1993–2009), Sibelius-Akatemian sellomusiikin professori ja Sibafest-2010 taiteellinen johtaja.
Martti Rousi voitti Turun sellokilpailun 1982 ja Indiana Universityn konserttokilpailun 1986 sekä sai 2. palkinnon kansainvälisessä Tšaikovski -kilpailussa 1986. Hän on esiintynyt orkesterisolistina eurooppalaislavojen lisäksi New Yorkissa ja Tokiossa, ollut kysytty kamarimuusikko festivaaleilla Euroopassa ja USA:ssa sekä tehnyt monia levytyksiä.
Martti Rousi on toiminut vuodesta 1998 Sibelius-Akatemian sellomusiikin professorina. Sellistinä hänet tunnetaan ennen kaikkea kamarimuusikkona ja hän on esiintynyt usein yhdessä pianisti Juhani Lagerspetzin kanssa. Hän toimi myös Lemin musiikkijuhlien taiteellisena johtajana.
Rousin opettajana Sibelius-Akatemiassa oli professori Arto Noras. Lisäksi hän on opiskellut Indianan yliopistossa ASLA-Fulbright-stipendiaattina vuosina 1985–1986.
Rousin oppilaat ovat saavuttaneet huomattavaa menestystä  sellokilpailuissa. Rousi on toiminut myös laajalti musiikkikilpailujen tuomaristoissa.
Martti Rousin puoliso on sopraano ja sellisti Piia Komsi. Hänen veljensä on kapellimestari Tuomas Rousi ja isänsä Turun yliopiston kasvitieteen emeritusprofessori Arne Rousi. Bassolaulaja Erik Rousi on Martti Rousin siskonpoika. Martti Rousin ensimmäinen puoliso vuosina 1984–1989 oli viulisti-kapellimestari Jaana Haanterä.
Aiheesta muualla

Rousi, Martti hakuteoksessa Uppslagsverket Finland (2012). (ruotsiksi)
Mantšuriansirkku

| Mantšuriansirkku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkut Emberizidae
Suku::  Pajusirkut Schoeniclus
Laji::  tristrami
Kaksiosainen nimi
 Schoeniclus tristrami  (Swinhoe, 1870) 
Synonyymit
 Emberiza tristrami 
Katso myös
   Mantšuriansirkku Wikispeciesissä   Mantšuriansirkku Commonsissa 
Infobox OKNimi-testi OKIUCN-testi OK: 
Mantšuriansirkku (Schoeniclus tristrami) on itäaasialainen varpuslintu. Sen elinympäristö käsittää Venäjän Kaukoidän, Mongolian, Kiinan, Korean, Japanin, Indokiinan ja Myanmarin.
Master Drummers of Burundi

Master Drummers of Burundi on burundilaisista lyömäsoittajista ja tanssijoista koostuva maailmanmusiikkiyhtye. Se perustettiin 1960-luvulla. Yhtye on esiintynyt muun muassa Joni Mitchellin albumilla The Hissing of Summer Lawns vuonna 1975. Master Drummers of Burundin levytyksiin kuuluvat muun muassa The Master Drummers of Burundi (1994) ja The Drummers of Burundi (1999).
Meamea Thomas

Meamea Thomas (11. syyskuuta 1987 – kesäkuu 2013) oli kiribatilainen painonnostaja.
Thomas edusti Kiribatia Ateenan olympialaisissa 2004, jolloin hänen kotimaansa osallistui ensimmäisen kerran olympialaisiin. Hän toimi Kiribatin lipunkantajana avajaisissa. Thomas sijoittui painonnoston 85 kg:n sarjassa kolmanneksitoista. Tempauksessa hän nosti 130 kg ja työnnössä 162,5 kg saaden yhteistuloksen 292,5 kiloa.
Thomas voitti sarjan 85 kg kultamitalin Eteläisen Tyynenmeren mestaruuskilpailuissa Suvassa 2003.
Thomas kuoli jäätyään auton alle, kun hän pelasti pyöräilijän hengen työntämällä hänet pois rattijuopon ajoradalta.
Mean to Me

”Mean to Me” on Fred E. Ahlertin ja Roy Turkin kirjoittama musiikkikappale vuodelta 1929. Sen nauhoitti ensimmäisenä Ruth Etting, jonka single nousi listoilla sijalle 15. Sitä myytiin yli miljoona kappaletta. Myös Tommy ja Jimmy Dorsey, Red Nichols ja Annette Hanshaw nauhoittivat kappaleen vuonna 1929.
Vuonna 1937 kappaleen nauhoitti laulaja Billie Holiday taustayhtyeenään Teddy Wilsonin orkesteri, johon kuuluivat muun muassa Lester Young ja Johnny Hodges. Holidayn versio pysyi listojen seitsemännellä sijalla neljä viikkoa. Kappale kuului pitkään Holidayn konserttirepertuaariin. Saksofonisti Young nauhoitti uuden version kappaleesta vuonna 1946 Nat King Colen ja Buddy Richin kanssa, mikä osaltaan herätti jazzsoittajien kiinnostuksen kappaleeseen.
Kappaleesta on tullut usein soitettu jazzstandardi. Benny Goodman nauhoitti sen vuonna 1938 pianisti Jimmy Rowlesin kanssa. Betty Carter nauhoitti sen vuoden 1960 albumilleen The Modern Sound of Betty Carter. Diana Ross lauloi sen vuoden 1972 elokuvassa Lady Sings the Blues.
Manufahin alue

Manufahin sijainti Itä-Timorin kartalla.
Manufahin alue on yksi Itä-Timorin kolmestatoista hallinnollisesta alueesta. Sen pääkaupunki on Same. Alueen pinta-ala on 1 323 neliökilometriä ja vuonna 2015 sen väkiluku oli 52 246.
Mäesulg (Trolla)

| Mäesulg |
| --- | --- |

Valtiot:  Viro
Maakunnat:  Võrumaa
Kunnat:  Rõugen kunta
Koordinaatit:  57°43′09″N, 27°04′56″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Iskna jõen valuma-alue
Järveen tulevat joet:  Iskna jõgi
Laskujoki:  Iskna jõgi 
Järvinumero:  VEE2014410
Mittaustietoja
Pinnankorkeus:  yli 242 m  mpy. 
Pituus:  0,2 km  
Leveys:  0,09 km  
Rantaviiva:  0,527 km  
Pinta-ala:  1,1 ha  
Valuma-alue:  5 km²  
Saaria:  ei saaria 
 fiMäesulg 
Mäesulg (myös Trolla Mäesulg, Trolla paisjärv) on Virossa Võrumaalla Rõugen kunnan Trollan kylässä sijaitseva padottu järviallas. Vironkielisessä nimistössä paisjärv merkitsee patojärveä.
Maantietoa

Tekojärvi on 200 metriä pitkä, 90 metriä leveä, ja sen pinta-ala on 1,1 hehtaaria. Se on muodostettu heti Vaskna järven alapuolelle patoamalla Iskna jõen uoma sen omaan jokilaaksoonsa. Trollan kylän asutus keskittyy järven pohjoispuolelle ja seuraavan tekojärven Alasulgin länsirannalle. Mäesulgin rannat ovat niittymaata ja itärannassa on lisäksi vähän metsämaata. Talojen piha-alueet ulottuvat sen pohjoispäässä rantaan asti. Kylätie ohittaa järven sen eteläpuolelta, mutta järven rantaan ei kuitenkaan tule tietä.
Luontoarvoja

Haanjan ylängöllä sijaitsevan järven eteläpää vaikuttaa ilmavalokuvasta katsoen matalammalta kuin pohjoispää, sillä se on vesikasvillisuuden peitossa.
Vesistösuhteita

Mäesulg järv kuuluu Iskna jõen valuma-alueeseen, jossa Iskna jõgi on Võhandu jõen sivu-uoma. Järvi on Iskna jõen läpivirtausjärvi. Siihen ei laske muualta muita ojia. Järven valuma-alueen pinta-ala on 5 neliökilometriä, joka johtuu joen yläjuoksun laajuudesta. Joki jatkaa alaspäin ja virtaa 50 metrin päässä sijaitsevan Alasulgin kautta seuraavaan pikkujärveen Häälijärveen, jonne on matkaa pari kilometriä. Iskna jõgi yhtyy Võhandu jõgeen 17 kilometrin päässä Kääpan taajaman lähellä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2 3  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Manuella Kalili

| Mitalit> Maa:   Yhdysvallat.Miesten uinti. Olympialaiset  | Mitalit> Maa:   Yhdysvallat.Miesten uinti. Olympialaiset  | Mitalit> Maa:   Yhdysvallat.Miesten uinti. Olympialaiset  | Maa:   Yhdysvallat> Miesten uinti. |
| --- | --- | --- | --- |
|  Hopeaa | Los Angeles 1932 | 4 × 200 m vapaauintiviesti |  |
Manuella Kalili (2. marraskuuta 1912 Honolulu, Havaiji – 14. syyskuuta 1969 Honolulu) oli yhdysvaltalainen uimari. Hän kilpaili kesäolympialaisissa 1932 Los Angelesissa ja oli siellä mukana saamassa hopeaa 4 × 200 metrin vapaauintiviestissä; lisäksi hän sijoittui neljänneksi 100 metrin vapaauinnissa.
Kalili voitti myös yhden AAU-mestaruuden vuonna 1931. Hän oli Maiola Kalilin veli.
Matador (vuoden 2005 elokuva)

| Matador> The Matador |
| --- | --- |

Ohjaaja:  Richard Shepard
Käsikirjoittaja:  Richard Shepard,
Tuottaja:   Pierce Brosnan  Bryan Furst  Sean Furst  Beau St. Clair 
Säveltäjä:  Rolfe Kent
Kuvaaja:  David Tattersall
Leikkaaja:  Carole Kravetz
Pääosat:   Pierce Brosnan  Greg Kinnear  Hope Davis  Philip Baker Hall  Dylan Baker  Adam Scott  Portia Dawson 
Valmistustiedot
Valmistusmaa:   Irlanti  Saksa  Yhdysvallat 
Tuotantoyhtiö:   Stratus Film Company  Furst Films  Irish Dreamtime  DEJ Productions  Equity Pictures Medienfonds GmbH & Co. KG II  Yari Film Group 
Levittäjä:  The Weinstein Company Netflix
Ensi-ilta:  2005
Kesto:  98 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Matador on vuonna 2005 julkaistu musta komediaelokuva. Elokuvan pääosia esittävät Pierce Brosnan, Greg Kinnear, Hope Davis, Philip Baker Hall, Dylan Baker, Adam Scott ja Portia Dawson. Elokuvan on ohjannut Richard Shepard. Elokuva tuotti maailmanlaajuisesti noin 17,3 miljoonaa dollaria.
Aiheesta muualla

Matador Internet Movie Databasessa (englanniksi)
Matador Elonet.
Matador Records

| Matador Records |
| --- | --- |

Emoyhtiö:  Beggars Group
Perustettu:  1989
Perustajat:  Chris Lombardi
Tilanne:  aktiivinen
Jakelijat:  Matador Records   Beggars Group   ADA
Tyylilajit:  indie
Kotimaa:  Yhdysvallat
Sijainti:  Lontoo, Iso-Britannia
Kotisivu
Infobox OKNimi-testi OK: 
Matador Records on itsenäinen indie rock-musiikkiin keskittyvä levy-yhtiö, jonka perusti Chris Lombardi 1989 Yhdysvalloissa. Levy-yhtiön emoyhtiönä toimii Beggars Group.
Artistit

| 0 | 1 | 2 |
| --- | --- | --- |
|  A. C. Newman  Algiers  Belle and Sebastian  Body/Head  Car Seat Headrest  Cat Power  Ceremony  Chelsea Light Moving  Darkside  Erika M. Anderson  Fucked Up  Hælos  Iceage  |  Interpol  Julien Baker  Kurt Vile  Lee Ranaldo  Lower  Lucy Dacus  Majical Cloudz  Paul Banks  Pavement  Perfume Genius  Queens of the Stone Age  Savages  Snail Mail  |  Spoon  Stephen Malkmus and the Jicks  Steve Gunn  The New Pornographers  The Young  Yo La Tengo  |
Löbau

| Löbau |
| --- | --- |
 vaakuna
 Löbau
 Koordinaatit: 51°6′N, 14°40′E 
Valtio:  Saksa
Osavaltio:  Saksi
Hallintopiiri:  Dresden
Piirikunta:  Löbau-Zittau
Hallinto:  
 – Pormestari:  Dietmar Buchholz
Pinta-ala:  
 – Kokonaispinta-ala:  78,74 km²
Korkeus:  260 m m
Väkiluku:  17 695 (31,12,2006)
 – Väestötiheys:  225 as./km²
 
 www.loebau.de  
Infobox OKVirheellinen NIMI-arvo: 
Löbau on kaupunki Saksin osavaltiossa, itäisessä Saksassa. Se sijaitsee Lausitzin alueella. Kaupunki kuuluu Dresdenin hallintopiiriin ja Löbau-Zittaun piirikuntaan. Vuoden 2006 lopussa Löbaun asukasluku oli 17 695. Sen pinta-ala on 78,74 neliökilometriä.
Historia

Varhaisin tunnettu maininta Löbausta on peräisin Meißenin piispa Bruno II:n asiakirjasta vuodelta 1221. Tuolloin sen sorbilaista alkuperää oleva nimi kulki muodossa Lubaw. Vuoden 1200 tienoilla Löbau siirtyi böömiläisten hallittavaksi. Kaupungin ympärille rakennettiin kaupunginmuuri. Varhaisin maininta Löbaun fransiskaaniluostarista on vuodelta 1336.
Löbau koki varhaisella uudella ajalla useita vastoinkäymisiä. Se vaurioitui pahasti hussilaissodissa 1430-luvulla ja kolmikymmenvuotisessa sodassa 1600-luvun ensimmäisellä puoliskolla sekä kuudessa kaupunginpalossa. 1800-luvulla teollistumisen myötä Löbau yhdistettiin teitse Görlitziin (1822), Bautzeniin (1824) ja Zittauhun. 1800-luvulla kaupungin elinkeinoelämän suurinta roolia näytteli tekstiiliteollisuus.
Vuonna 1912 Löbausta muodostui kasarmikaupunki. Kasarmit säilyivät kaupungissa vuoteen 1992 asti. Ensimmäisen maailmansodan aikana kaupungissa toimi sotilassairaala. Toisen maailmansodan jälkeen kaupungin väkiluku ja talous kasvoi. Saksan jälleenyhdistyttyä kaupunki on kokenut vaikeita rakenneongelmia niin talouden kuin väestönkin saralla.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Gründerzeit-arkkitehtuuria Wettiner Platzilla Löbaussa